Document ID: 31984R2260

NEUVOSTON ASETUS (ETY) N:o 2260/84,
annettu 17 päivänä heinäkuuta 1984,
rasva-alan yhteisestä markkinajärjestelystä annetun asetuksen N:o 136/66/ETY muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomion talous- ja sosiaalikomitean lausunnon(),
sekä katsoo, että
rasva-alan yhteisestä markkinajärjestelystä 22 päivänä syyskuuta 1966 annetun asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1556/84(), 11 artiklan 6 kohdassa säädetään, että tietty prosenttimäärä kulutustuesta käytetään tiedotustoimintaan ja mahdollisesti muuhun oliiviöljyn kulutusta yhteisössä edistämään tarkoitettuun toimintaan; ottaen huomioon erityisesti Helleenien tasavallan yhteisöön liittymisen jälkeen syntyneen tilanteen oliiviöljymarkkinoilla olisi säädettävä mahdollisuudesta käyttää edellä tarkoitetun prosenttimäärän pidättämisestä saatavat määrät yhteisön oliiviöljyn kulutuksen edistämiseen sekä yhteisön markkinoilla että maailmanmarkkinoilla,
asetuksen N:o 136/66/ETY 20 d artiklan 1 kohdassa säädetään hyväksyttyjen järjestöjen tai liittojen mahdollisuudesta pidättää maksuna erikseen määriteltävän prosenttimäärän niille maksetun tuotantotuen määrästä; tuotantotukijärjestelmän tehokkaamman soveltamisen varmistamiseksi tämä säännös olisi muutettava, jotta voidaan kattaa tarkoituksenmukaisemmalla tavalla kaikki kustannukset, jotka aiheutuvat tuotantotukijärjestelmän puitteissa säädetystä tuottajajärjestöjen ja niiden liittojen harjoittamasta valvontatoiminnasta, ja
mainitun artiklan 3 kohdassa säädetään hyväksyttyjen järjestöjen ja liittojen mahdollisuudesta tehdä kaupan pitämäänsä oliiviöljyä koskevia varastointisopimuksia; ottaen huomioon niiden rakenteen ja tavoitteet vaikuttaa tarkoituksenmukaiselta rajoittaa kyseinen mahdollisuus koskemaan ainoastaan tuottajaryhmittymiä ja asetuksessa (ETY) N:o 1360/78() tarkoitettuja hyväksyttyjä liittoja, joiden tehtävänä on myös oliiviöljyn markkinoille saattaminen,
ON ANTANUT TÄMÄN ASETUKSEN:
1 artikla
Muutetaan asetus N:o 136/66/ETY seuraavasti:
1. Korvataan 11 artiklan 6 kohdan ensimmäisessä alakohdassa ilmaisu "oliiviöljyn kulutusta yhteisössä" ilmaisulla "yhteisössä tuotetun oliiviöljyn kulutusta".
2. Muutetaan 20 d artikla seuraavasti:
a) Korvataan 1 kohta seuraavasti:"1. Hyväksytyille järjestöille tai liitoille maksetun tuotantotuen määrästä pidätetään erikseen määritettävä prosenttimäärä. Tästä saatava määrä on tarkoitettu osittain korvaamaan 5 artiklan 3 kohdasta ja 20 c artiklasta johtuvasta toiminnasta aiheutuvat kustannukset.
Neuvosto vahvistaa samanaikaisesti tuotantotuen vahvistamisen kanssa samaa menettelyä noudattaen seuraavaksi markkinointivuodeksi sen prosenttimäärän, joka voidaan pidättää tuotantotuesta."
b) Korvataan 3 kohta seuraavasti:"3. Jos hinnat yhteisön markkinoilla ovat erikseen määritettävänä ajanjaksona tasolla, joka on lähellä interventiohintaa, 38 artiklassa säädettyä menettelyä noudattaen voidaan päättää, että asetuksessa (ETY) N:o 1360/78 tarkoitetut hyväksytyt ryhmittymät tai liitot voivat tehdä kaupan pitämäänsä oliiviöljyä koskevia varastointisopimuksia."
3. Korvataan 42 b artiklassa viittaus yhteisen tullitariffin alanimikkeeseen ex 20.01 B viittauksella alanimikkeeseen ex 20.01 C.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä heinäkuuta 1984.

Labels: 17
19
6